विधायक ने सरकारी जांच पर उठाए सवाल मिड डे मील के गबन की दुबारा हो जांच
खैरथल सहकारी समिति के मिड-डे-मील प्रभारी सतीश कुमार शर्मा ने करीब 5 माह पूर्व किशनगढ़बास की अदालत में लाखों का मिड-डे-मील योजना के पोषाहार के माल को सरकारी स्कूलों में वितरण नहीं करने खुर्द-बुर्द करने वाले ठेकेदार कृष्णचंद पुत्र लक्ष्मीनारायण गुर्जर निवासी गांव बावरिया तहसील बानसूर कृष्णकुमार पुत्र मातादीन गुर्जर निवासी कांकरा तहसील किशनगढ़बास के विरुद्ध इस्तगासे के जरिए मामला दर्ज कराया था। न्यायालय ने खैरथल पुलिस को जांच कर मुकदमा दर्ज कर कार्यवाही करने के लिए निर्देशित किया गया था। इस मामले में किशनगढ़बास विधायक रामहेत यादव ने भी शिकायत मिलने पर सरकार को अवगत कराते हुए जांच कराने की मांग की थी। लेकिन बाद में खैरथल सहकारी समिति के मिड-डे-मील प्रभारी ने अदालत में दायर किये गये वाद पर कार्यवाही नहीं चाहते हुए वापस ले लिया और इसी प्रकार खैरथल पुलिस ने भी मामले में एफआर लगा दी और न्यायालय में पेश कर दी। यहां तक की खैरथल सहकारी समिति अधिकारियो ने ठेकेदार से पोषाहार का गेहूं-चावल को वसूलकर मामले को रफा-दफा कर दिया और ठेकेदार को क्लीन चिट दे दी।
सरकारी स्कूल में पोषाहार लेते बच्चे। (फाइलफोटो)
भास्कर संवाददाता | अलवर
विधायकरामहेत सिंह यादव के मिड डे मिल में गबन के सवाल के जवाब के बाद सहकारिता मंत्री से मिलकर कहा है कि विभाग ने मामले मे तथ्य छिपाते हुए जवाब दिया है। इस पूरे प्रकरण की पुन: जांच कराई जाए और दोषियों को सजा दिलाई जाए। दरअसल विधायक के सवाल के जवाब में मंत्री ने बताया कि खैरथल सहकारी समिति के गोदामों से भारत सरकार की मिड-डे-मील योजना के तहत सरकारी स्कूलों में बच्चों को खिलाया जाने वाले पोषाहार मामले में ठेकेदार को 6 साल के लिए ब्लैक लिस्टेड कर 2 लाख रुपये की धरोहर राशि को जप्त किया गया है वहीं खैरथल की क्रय विक्रय सहकारी समित के मुख्य व्यवस्थापक कैलाशचंद गुप्ता प्रभारी सतीश कुमार शर्मा को दोषी माना है और दो वर्ष तक उनकी वेतन वृद्धि पर रोक लगाते हुए दंडित किया है। सरकार ने कहा है मिड-डे-मील योजना के तहत कोई गबन-भ्रष्टाचार नहीं हुआ है। सरकार ने विधायक के किशनगढ़बास कोटकासिम ब्लॉक में 40 सरकारी विद्यालयों में रसोई मिड-डे-मील हेतु भवन नहीं होने के सवाल पर कहा है कि अतिरिक्त जिला कार्यक्रम समन्वयक जिला परिषद अलवर को 10 फरवरी 2017 राशि भेजी जा चुकी है। जल्द ही कार्य पूर्ण कराया जायेगा।
hin_Deva hin_Deva hin_Deva bho_Deva hin_Deva